Windows Phone

Windows Phone (בתרגום חופשי: טלפון חלונות) היא מערכת הפעלה לטלפונים סלולריים חכמים, מבית מיקרוסופט שפותחה כיורשת של חלונות מובייל ופלטפורמת נגן המדיה Zune. המערכת מאופיינת בממשק של אריחים הפותחים אפליקציות שונות שנקרא ממשק ה-Metro שנמצא גם ב-Windows 8 ו-8.1. גרסתה הראשונה של המערכת נקראה Windows Phone 7 ויצאה לשוק באוקטובר 2010, הגרסה האחרונה היא Windows 10 Mobile שהוכרזה ב-2015. בינואר 2019 הודיעה מיקרוסופט שהתמיכה לגרסה 10 של המערכת תיפסק ב-10 בדצמבר 2019 והציעה למשתמשים לעבור לאנדרואיד או ל-iOS. מערכת ההפעלה ווינדוס פון 7 נחשפה לראשונה באפריל 2010, וכללה אריחים, שאפשרו הצגת שינויים בזמן אמת. להבדיל מניסיונות קודמים של מיקרוסופט להתאים מערכות קיימות לטלפונים ניידים, מדובר היה במערכת ההפעלה חדשה לחלוטין, ייעודית לטלפונים חכמים המיועדת בעיקר ללקוחות פרטיים (שלא כמו ה-Windows Mobile שהייתה ממוקדת בשוק הארגוני). המערכת בין השאר כללה אינטגרציה מלאה עם אופיס ומערכת הדואר האלקטרוני Exchange ועם יכולות מקבילות למערכות האייפון ואנדרואיד. הממשק של הוינדוס פון היה בנוי על "Hubs", שילוב של אפליקציות ותוכן מקוון למוקדי תוכן ופעילות כגון תמונות, מסמכים, מוזיקה ועוד. לדוגמה, Hub שממוקד רשתות חברתיות ומרכז בתוכו את כל הפעילות החברתית שהמשתמש צריך באזור אחד מרכזי. עם השקתה של מערכת ההפעלה מספר חברות השיקו מכשירים שתומכו בה, בהן: סמסונג, HT, LG, ו-Asus. בינואר 2011 דיווחה מיקרוסופט כי נמכרו שני מיליון טלפונים מבוססי ווינדוס פון 7 תוך חודשים מיום ההשקה. בפברואר 2011 הודיעה מיקרוסופט כי ניתן יהיה לשחק בקונסולת המשחקים Xbox באמצעות מכשירי ווינדוס פון 7. חיסרון משמעותי, אשר אפיין את מערכת ה-Windows Phone בתחלת דרכה, היה מחסור ביישומונים (באפליקציות), מאחר שרוב היישומונים באותה תקופה נתמכו רק במערכות ההפעלה של iOS ושל אנדרואיד. כדי להשלים את הפער מול המתחרות מיקרוסופט טיפחה קהילה של 35 אלף מפתחים ברחבי העולם. בתחילת 2011 1,200 יישומונים חדשים היו מאושרים מדי שבוע, שאישור של יישומון חדש ארך זמן קצר יחסית, פחות מיומיים בממוצע. באפריל 2011 שיש לווינדוס פון 7 11,500 יישומונים זמינים. באוגוסט 2011 הושק עדכון 7.5 לסמארטפונים מבוססים ווינדוס פון 7, שכונה "מנגו" והכיל תוספת של מספר יכולות, תחילה ביפן. היכולות שכלל ווינדוס פון 7.5 היו מהירות גלישה גבוהה יותר, אינטגרציה עם מנוע החיפוש בינג ויכולות משחק ב-Xbox לייב. מכשירי ה-Windows Phone הראשונים של חברת נוקיה, מסדרת נוקיה לומיה, הושקו עם ווינדוס פון 7.5 בסוף 2011. הטלפונים הראשונים שהושקו היו Lumia 710 ו-Lumia 800. ההשקה הייתה במסגרת הסכם בו שילמה מיקרוסופט מיליארד דולר לנוקיה על פיתוח מכשירים המבוססים על מערכת ה-Windows Phone, ועבור הסכמתה להפוך אותה לפלטפורמה העיקרית של מכשירי הטלפון החכמים שלה, במקום סימביאן. במקביל באותה עת גם יצרנים אחרים הציגו דגמים חדשים עם גרסה 7.5. בינואר 2012 נחשף כי מיקרוסופט משלמת לנוקיה כמיליארד דולר כל שנה במסגרת ההסכם ביניהן. גרסת העדכון האחרונה הייתה ווינדוס פון 7.8 (Windows Phone 7.8), שהושקה במרץ 2013. היא כללה שדרוג שהציע חלק מהתכונות שנכללו בווינדוס פון 8 ושיפור של ביצועי דפדפן האינטרנט האקספלורר (internet Explorer) המובנה. מיקרוסופט חשפה באופן רשמי את וינדוס פון 8 באוקטובר 2012. בווינדוס פון 8 נוספה לראשונה תמיכה מלאה בעברית. בנוסף יש מסך נעילה אקטיבי המאפשר להציג תמונות ועדכונים חיים מהרשתות החברתיות, פייסבוק ואף ניתן לקבל עדכוני חדשות וכן מידע על השיחות, ההודעות ומידע מלוח השנה לפגישה הקרובה. בנוסף המערכת תומכת במעבדים מרובי ליבות, ומאפשרת תמיכה בריבוי משימות (MultiTasking) משופר. הגרסה החדשה מוסיפה תמיכה גם ב–WXGA, (או 1280×768) ו-720p (או 1280×720). ואפילו תמיכה בחריץ microSD, כך שניתן להרחיב את זיכרון המכשיר בדומה למכשירי האנדרואיד. המערכת החדשה מגיעה עם מספר רב של מכשירים, ובניהם ה-Lumia 1020, lumia 1520 של נוקיה, Ativ S של סמסונג, וה-HTC 8X. במאי 2013 דיווחה חברת המחקר גרטנר כי 3.2% מבין המכשירים החכמים בעולם מצוידים במערכת הפעלה ווינדוס פון. שאותה עת היה ל-iOS נתח שוק של 17.3% מהמכשירים ואנדרואיד עם נתח של 75% מהמכשירים החכמים. רביעית ברשימה הייתה מערכת ההפעלה של בלקברי עם 2.9% מהשוק. ביולי 2017 הודיעה מיקרוסופט כי היא מפסיקה את התמיכה לגרסה 8.1 של ווינדוס-פון. בדומה למערכת ההפעלה Windows 10 רק בטלפון. Action Center מרכז התראות שמציג את ההודעות, שיחות שלא נענו או עדכונים מאפליקציות (בדומה לווילון של Android). בנוסף ב-Action Center יש מערכת מתגים המהווה למעשה קיצורי דרך לפעולות שונות למשל להדליק/לכבות את הרשת אלחוטית, בלוטות', מצב טיסה, מצב שקט ועוד. Cortana בדומה ל־Siri של אפל ו־Google Now ב־Android, גם Microsoft הכניסה עוזרת אישית וירטואלית למערכת ההפעלה Windows Phone. העוזרת האישית נקראת כך על שם "Cortana" - הדמות הווירטואלית ממשחקי Halo. Cortana יכולה לבצע פעולות כגון כתיבה ושליחה של הודעות, הקראת דואר אלקטרוני ושליחת מענה, לבדוק את מזג האוויר, לקבוע תזכורות ועוד. בנוסף, Cortana יכולה לעבוד עם אפליקציות צד שלישי, כמו Facebook,Twitter,Skype ואחרות. במהלך העבודה עם Cortana, היא תלמד על בעלי המכשיר ותציג הודעות בנושאים ותחומי העניין הרלוונטיים למשתמשים. מסך נעילה הורחבה יכולת ההתאמה האישית למסך. ניתן לשנות את העיצוב של מסך הנעילה במסכי נעילה מוכנים מראש, מפתחים יוכלו להכין מסכי נעילה ולהפיצם לכלל. אפליקציות נוספות קיבלו גישה להציג מידע על מסך הנעילה. מסך הבית מסך הבית הוא מסך האריחים שמשתדרג ונהיה יותר מותאם אישית לפי טעמו של המשתמש. האריחים מקבלים גדלים נוספים. מכשירים בעלי מסכים קטנים גם הם יקבלו עמודה שלישית של אריחים, ויכולת להגדיר תמונה שתוצג על גבי האריחים במסך הבית במקום הצבעים הקבועים מראש. אינטרנט אקספלורר 11 מלבד זאת שהדפדפן החדש מהיר יותר הוא מביא חידושים בעיקר בממשק המשתמש, למשל מצב קריאה. הוא מגיע גם עם יכולת ניהול וסנכרון סיסמאות, גלישה בלשונית פרטית שמונעת שמירת היסטוריית גלישה. בנוסף סינכרון מלא עם הדפדפן אינטרנט אקספלורר 11 ב־Windows, לרציפות הגלישה בין המחשב, הטלפון והטאבלט, כולל סנכרון סיסמאות בין המכשירים. שיפורים נוספים שיפור מנגנון ריבוי המשימות, סקייפ, Xbox music, Xbox video, WiFi-sense, החלקה במקלדת ועוד מיקרוסופט הודיעה שמכשירים שמריצים את Windows Phone 8.0 יוכלו לשדרג ל־Windows Phone 8.1, והעדכון הופץ מסוף חודש מאי 2014. במקביל לחשיפת Windows Phone 8.1 הודיעו היצרניות הבאות על שימוש במערכת הפעלה Windows Phone של מיקרוסופט: Nokia, Samsung, Lenovo, Gione, Karbonn, Xolo, ZTE, Huawei, HTC, LG, Micromax ו־Prestigio. בנוסף לכך, רוב הטלפונים שפועלים על 8.0 ו־8.1 יקבלו את העדכון של Windows 10 Mobile, וגם מכשירים ישנים מסוימים יקבלו עדכון זה. Android iOS מדיה וקבצים בנושא Windows Phone בוויקישיתוף אתר האינטרנט הרשמי של Windows Phone (באנגלית) Windows Phone, ברשת החברתית פייסבוק גוני נוי, מיקרוסופט תחלק ווינדוז פון 7 לכל עובד, באתר TheMarker‏, 23 ביולי 2010 תחזית ל-2015: נתח השוק של חלונות פון 7 יהיה גבוה מזה של iPhone, באתר "אנשים ומחשבים", 30 במרץ 2011 יאיר מור, ‏תנו לה צ'אנס: למה כדאי לכם לעזוב את האייפון ולעבור לווינדוס פון, באתר ‏מאקו‏, 4 ביולי 2013 צחי הופמן, ‏גרסה חדשה לווינדוס פון 8 - תמיכה במסכי 5 אינץ', באתר גלובס, 14 באוקטובר 2013 צחי הופמן, ‏מיקרוסופט ישראל מרעננת את אפליקציות ווינדוס פון 8, באתר גלובס, 8 ביולי 2013 הלל פולד, על סיכויי הצלחה של המערכת איריס מרגוליס, מיקרוסופט השיקה מערכת הפעלה חדשה לסמארטפונים: ווינדוז פון 7, באתר TheMarker‏, 11 באוקטובר 2010 מיקרוסופט הורגת את Windows 10 Mobile ומוסרת ללקוחותיה: “עברו לאנדרואיד או iOS”, באתר מגזין טכנולוגיה ובידור - Gadgety, ‏19 בינואר 2019 איתי מקמל, TGspot, מיקרוסופט חשפה מערכת הפעלה סלולרית חדשה - Windows Phone 7, באתר TheMarker‏, 15 באפריל 2010 גיל בוכניק, פשטות ומינימליזם: מיקרוסופט מהמרת בגדול עם ווינדוז פון 7, באתר TheMarker‏, 28 בספטמבר 2010 TheMarker Online, סמסונג הכריזה על הסמארטפון הראשון שלה עם ווינדוז פון 7, באתר TheMarker‏, 17 באוקטובר 2010 סוכנויות הידיעות, ביום הראשון להשקה נמכרו רק 40 אלף מכשירי ווינדוז פון 7, באתר TheMarker‏, 10 בנובמבר 2010 צבי קצבורג, ‏מיקרוסופט: כבר שני מיליון טלפונים מבוססי חלונות פון 7 נשלחו לערוצי המכירה, באתר "אנשים ומחשבים", 27 בינואר 2011 ענבל אורפז ושלומי טורג'מן, סוף לשלט: ווינדוז פון 7 יאפשר שליטה באקסבוקס ישירות מהסלולר, באתר TheMarker‏, 15 בפברואר 2011 גיא גרימלנד, מיקרוסופט מעלה הילוך בפיתוח אפליקציות לווינדוז פון 7, באתר TheMarker‏, 22 במרץ 2011 יונתן רוה, שנה אחרי ההשקה: לווינדוז פון 7 יש 11,500 אפליקציות, באתר TheMarker‏, 5 באפריל 2011 TGSpot, סמארטפון ראשון עם ווינדוס פון 7.5 נוחת ביפן, באתר TheMarker‏, 27 באוגוסט 2011 IDG, האם מנגו של מיקרוסופט תוכל להתחרות באנדרואיד ובאייפון?, באתר TheMarker‏, 26 במאי 2011 יאיר מור, הדגם החדש של נוקיה: Sea-ray עם חלונות פון 7.5, באתר TheMarker‏, 19 ביולי 2011 ניר בן טובים, חוזרת לשוק: נוקיה חושפת את "הווינדוז פון הראשון בעולם", באתר TheMarker‏, 26 באוקטובר 2011 שירות גלובס, ‏במסגרת השת"פ: מיקרוסופט תשלם מיליארד דולר לנוקיה, באתר גלובס, 8 במרץ 2011 נחמה אלמוג, ‏מיקרוסופט תשלם לנוקיה מיליארדי דולרים בתמורה לשילוב חלונות פון 7 במכשיריה, באתר "אנשים ומחשבים", 15 בפברואר 2011 יאיר מור, הגל השני של מכשירי Windows Phone יוצא לדרך עם חוקים חדשים, באתר TheMarker‏, 8 בנובמבר 2011 יאיר מור, מיקרוסופט משלמת לנוקיה כמיליארד דולר בשנה על השימוש ב-Windows Phone, באתר TheMarker‏, 26 בינואר 2012 צבי קצבורג, ‏חלונות פון 7.8 הגיעה לשלב ה-RTM, באתר "אנשים ומחשבים", 18 בנובמבר 2012 בלומברג, סוכנויות הידיעות, מיקרוסופט חשפה באופן רשמי את וינדוס פון 8, באתר TheMarker‏, 29 באוקטובר 2012 צחי הופמן, ‏נלחמים על הלקוח: כך נערכת מיקרוסופט להשקת ווינדוס פון בישראל, באתר גלובס, 27 ביוני 2012 אמיתי זיו, גרטנר: ווינדוס פון הפכה לשלישית בעולם, באתר TheMarker‏, 19 במאי 2013 סוכנויות הידיעות, כישלון חרוץ: מיקרוסופט הורגת את הווינדוס-פון, באתר TheMarker‏, 11 ביולי 2017 Many Other Great Features coming in Windows Phone 8.1 New Windows Phone Hardware Partners